Билал вехкар цар Абу Бакраг, т1аккха цо цу сахьате мукъ ваьлтар из, цулт1ехьаг1а Билалас ше хьакх долаш йо моттиг хьалаьцар эзди наха юкъе. Абу Бакрас ше т1аьнк1але цун кулг хьалаьца д1аводаш, т1ехь кхайка Умейяс аьлар: «Хьаэца из, аз ал-Латае, валь-1уззае дув буъ хьуна, 1а шийтта дирхема эца безам халача, хьуна цунах д1алургвар аз из». Абу Бакра ховра, цо из къамаьла к1алависа долга, цун жоп ца далача 1е йиш йолаш вар, х1ата а цуна сий лорадеш, бусулба вош из халарца, жоп далар цо Умейен: «Аллах1а дув буъ аз, 1а цунах б1аьц дукха дийха даларе, хьун из д1адал кийч ма вар со!» Т1аккха Даьла Элча (Даьлера салот салам-моаршал халда цуна) волча д1авахар из Билал шийца волаш, цуна хоза кхаъ бахьаш из мукъваларц, цу дийнахь доккха ц1ей дар цар.